[{"text_idx": "#000000", "text": "Loomeinkubaatori inkubatsioonihooaja lo\u0303petas traditsiooniline mentorite ringliiklus"}, {"text_idx": "#000001", "text": "10. juunil toimus Loomeinkubaatoris traditsiooniline mentorite ringliiklus, mis lo\u0303petas ka 15. inkubatsioonihooaja. Ringliiklus on a\u0308rikiirkohting, kus ettevo\u0303tjad kohtusid 20 minutilise mentorsessiooni ka\u0308igus Loomeinkubaatori erinevate mentoritega ning toimus intensiivne mo\u0303tte- ja kontaktivahetus."}, {"text_idx": "#000002", "text": "Ringliiklus andis inkubantidele suurepa\u0308rase vo\u0303imaluse kiirkorras tutvuda erinevate mentoritega ja vahetada mo\u0303tteid turunduse, mu\u0308u\u0308gi, finantside, disaini ja paljudel teistel teemadel. Pa\u0308rast mitmeid hooajal toimunud Zoomi koolitusi, oli see u\u0308ritus esimene, mis mitme kuu jooksul kohapeal toimus. Mentorite ringliiklus on Loomeinkubaatori eestvedamisel saanud ka juba rahvusvahelise mo\u0303o\u0303tme. Mai lo\u0303pus toimus rahvusvaheline Export Speed Mentoring, kus osalesid mentorid ja ettevo\u0303tjad Eestist, Poolast, Saksamaalt ja Rootsist. Loe la\u0308hemalt."}, {"text_idx": "#000003", "text": "Loomeinkubaatori juhataja Anu Lo\u0303hmus vo\u0303ttis kohapeal kokku ka 15. inkubatsioonihooaja \u201c15. hooaeg oli igati edukas ja tegus, vaatamata keerulistele oludele. Huvi ettevo\u0303tluse vastu on endiselt erakordselt ko\u0303rge. Inkubatsioonihooajal vo\u0303eti vastu 42 uut inkubanti. Mentorkohtumisi Loomeinkubaatori 45 mentoriga, toimus hooajal kokku 65, koolitusi 39 ja su\u0308ndmuseid 9.\u201d"}, {"text_idx": "#000004", "text": "Lisaks said mentorite ringliiklusel osalenud mentorid kingituseks Loomeinkubaatori ja IKIGI koosto\u0308o\u0308s valminud ma\u0308rkmikud. Ma\u0308rkmiku kaaned on valmistatud vanadest inkubaatori kaustadest, millele anti ringmajanduslikult uus va\u0308ljana\u0308gemine. Nagu u\u0308tleb ka bra\u0308ndi poolt tehtud sissekanne ma\u0308rkmikus: \u201cAlles olin kaust unustatud kasti, nu\u0308u\u0308d sain uue elu \u2013 ko\u0303ik on ha\u0308sti.\u201d"}, {"text_idx": "#000006", "text": "Inkubatsiooniprogrammiga on vo\u0303imalik liituda, ta\u0308ites liitumisavalduse lehel."}, {"text_idx": "#000008", "text": "Saa esimesena teada Loomeinkubaatori su\u0308ndmustest ja liitu uudiskirjaga!"}]